cyanic-selkie/wikianc huggingface dataset:
ابو عبیدہ بن جراح
غزوات
مشرکین قریش نے مدینہ پہنچنے کے بعد بھی مسلمانوں کو چین سے بیٹھنے نہ دیا،اور مبازرت طلبی کرکے میدانِ جنگ کی دعوت دی، چنانچہ غزوۂ بدر اس سلسلہ کی پہلی کڑی تھی،حضرت ابوعبیدہ ؓ شجاعت جانبازی کے ساتھ اس جنگ میں سرگرم پیکار ہوئے۔ان کے والد عبد اللہ بھی اس وقت تک زندہ تھے اور کفار کی طرف سے لڑنے آئے تھے،انہوں نے تاک تاک کر خود اپنےلخت جگر کو نشانہ بنانا چاہا،حضرت ابو عبیدہ ؓ تھوڑی دیر تک طرح دیتے رہے، لیکن جب دیکھا کہ وہ باز نہیں آتے تو بالآخر جوشِ توحید نسبی تعلق پر غالب آگیا، اور ایک ہی ہاتھ میں ان کا کام تمام کر دیا، درحقیقت یہ والہانہ جوش اور مذہبی دارفتگی کی نہایت سچی مثال تھی جس میں ماں، باپ، بھائی، بہن ،غرض تمام رشتہ دار بالکل ایک اجنبی دشمن کی طرح نظر آتے ہیں، چنانچہ قرآن پاک نے اس انقطاع الی اللہ کی ان الفاظ میں داددی۔ "لَا تَجِدُ قَوْمًا یُّؤْمِنُوْنَ بِاللہِ وَالْیَوْمِ الْاٰخِرِ یُوَادُّوْنَ مَنْ حَادَّ اللہَ وَرَسُوْلَہٗ وَلَوْ کَانُوْٓا اٰبَاءَہُمْ اَوْ اَبْنَاءَہُمْ اَوْ اِخْوَانَہُمْ اَوْ عَشِیْرَتَہُمْoاُولٰئِکَ کَتَبَ فِیْ قُلُوْبِہِمُ الْاِیْمَانَ وَاَیَّدَہُمْ بِرُوْحٍ مِّنْہُ" تم نہ پاؤ گے اس قوم کو جو خدا اور قیامت کے دن پر ایمان لائی کہ وہ خدا اور اس کے رسول کے مخالفین سے محبت رکھتے ہوں گے گو وہ ان کے باپ،بیٹے ،بھائی یا ان کے کنبہ کے ہی کیوں نہ ہوں یہی وہ مسلمان ہیں جن کے دلوں کے اندر خدا نے ایمان نقش کر دیا ہے اور اپنے فیضان غیبی سے ان کی مدد کی ہے۔ غزوۂ احد میں آنحضرت ﷺ کا چہرہ مبارک زخمی ہو گیا اور زرہ کی دوکڑیاں چبھ گئیں تھیں جس سے سخت تکلیف ہوئی تھی،حضرت ابوعبیدہ ؓ نے دانت سے پکڑ کر کھینچا اگرچہ ان کڑیوں نے نکلتے نکلتے ان کے دو دانت شہید کر دیے ،لیکن رسول اللہ ﷺ کی خدمت گزاری میں دو دانت کیا جان بھی نثارہوجاتی تو پرواہ نہ تھی۔ غزوۂ خندق،اور بنوقریظہ کی سرکوبی میں بھی سرگرم پیکار تھے،پھر 6ھ میں جب قبیلہ ثعلبہ اور انصار نے قحط زدہ ہوکر اطراف مدینہ میں غارت گری شروع کی تو بارگاہ رسالت سے ان کی سرکوبی پر مامور ہوئے، چنانچہ انہوں نے ربیع الثانی کے مہینے میں چالیس آدمیوں کے ساتھ ڈاکوؤں کے مرکزی مقام ذی القصہ پر چھاپہ مار کر ان کو پہاڑوں میں منتشر کر دیا اور ایک شخص کو گرفتار کرکے لے آئے جس نے مدینہ پہنچ کر بطیب خاطر اسلام قبول کر لیا۔
اسی سال بیعت رضوان میں شریک ہوئے، بلکہ مقامِ حدیبیہ میں قریش مکہ سے جو عہد نامہ طے پایا اس پر ان کی شہادت بھی تھی، پھر 7ھ میں خیبر کی فتح کشی میں رسول اللہ ﷺ کے ہمرکاب ہوئے اور اس کی فتح میں شجاعت و بہادری کے ساتھ حصہ لیا ان مہمات سے فارغ ہوکر سرورِ کائنات ﷺ نے حضرت عمروبن العاص ؓ کو ایک جمعیت کے ساتھ ذات السلاسل کی طرف روانہ فرمایا،وہاں پہنچ کر معلوم ہوا کہ دشمن کی تعداد بہت زیادہ ہے، اس لیے انہوں نے دربارِرسالت سے کمک طلب کی آنحضرت ﷺ نے حضرت ابو عبیدہ ؓ کی زیر امارت دوسو جنگی بہادر روانہ فرمائے اس امدادی فوج کی ہمت کا اندازہ اس سے ہوسکتا ہے کہ اس میں حضرت ابوبکر صدیق ؓ اورحضرت عمر فاروق جیسے جلیل القدرصحابہ شامل تھے،غرض جب یہ فوج حضرت عمروبن العاص ؓ کی فوج سے مل گئی تو قدرۃامامت و سپہ سالاری عام کی بحث پیدا ہوئی ،ظاہر ہے کہ حضرت ابوعبیدہ ؓ کی جلاتِ شان و علو مرتبت کے مقابلہ میں حضرت عمروبن العاص ؓ کو اس اشرف گرامی کااستحقاق نہ تھا؛ تاہم ان کے ضد اوراصرار سے حضرت ابو عبیدہ نے اطاعت کا طوق خود اپنے گلے میں ڈال لیا اورنہایت کامیابی کے ساتھ حملہ کرکے غنیم کو زیر وزبر کر دیا۔
رجب 8ھ میں ایک دوسری مہم خود حضرت ابو عبیدہ ؓ کی زیر قیادت ساحلی علاقہ کی طرف روانہ کی گئی؛ تاکہ قریشی قافلوں کی نقل وحرکت کا پتہ چلائیں، اور سامانِ رسد میں صرف کھجوریں ساتھ کردی گئیں،یہاں تک کہ جب یہ سرمایہ ختم ہونے لگا تو چند دنوں تک صرف ایک ایک کھجور پر قناعت کرنا پڑی، لیکن خدائے پاک نے بہت جلد یہ مصیبت دور کردی اور سمندر کے کنارے ایک ایس عظیم الشان مچھلی مل گئی کہ مجاہدین نے عرصہ تک اس پر گذراوقات کی اور کامیابی کے ساتھ مدینہ واپس آئے۔ اسی سال مکہ فتح ہوا پھر حنین اور طائف کی جنگیں پیش آئیں،حضرت ابو عبیدہ ؓ ان تمام معرکوں میں جانبازی کے ساتھ پیش پیش رہے۔
متفرق خدمات
جنگی مہمات کے علاوہ حضرت ابو عبیدہ ؓ کو بعض دوسری اہم خدمتیں بھی سپرد ہوئیں،مثلا 9ھ میں اہل نجران نے بارگاہِ نبوت میں حاضر ہوکر ایک معلم دین کی درخواست کی جو مذہبی تعلیم و تلقین کے سواان کے جھگڑوں کو بھی فیصل کرے،آنحضرت ﷺ نے فرمایا "ابو عبیدہ اُٹھ" جب وہ کھڑے ہوئے تو اہل نجران سے مخاطب ہوکر فرمایا یہ امت کا امین ہے اس کو تمہارے ساتھ کرتا ہوں۔ آنحضرت ﷺ نے اہل بحرین سے مصالحت کرلی تھی، اور علاء بن الحضرمی کو بحرین کا امیر مقرر کیا تھا، حضرت ابو عبیدہ ؓ ایک دفعہ وہاں سے جزیہ کی رقم لانے پر مامور ہوئے جب لے کر مدینہ پہنچے تو اس روز نماز صبح میں انصار ؓ کا غیر معمولی مجمع ہوا آنحضرت ﷺ نے تبسم ہو کر فرمایا شاید تم لوگوں کو ابو عبیدہ کے آنے کی اطلاع ہو گئی ہے، لوگوں نے عرض کیا ‘ہاں یارسول اللہ’ سرور عالم ﷺ نے فرمایا بشارت ہوکہ آج تمہیں خوش کردوں گا؛لیکن خدا کی قسم میں تمہارے فقروافلاس سے نہیں ڈرتا؛ بلکہ مجھے ڈر ہے کہ پہلی قوموں کی طرح تمہارے اوپر بھی دنیا کشادہ ہو جائے گی اور جس طرح ان کو منافست باہمی اور حسد و طمع سے ہلاک کر دیا ہے،تمہیں بھی ہلاک کرے گی۔ 10ھ میں رسول اللہ ﷺ حجۃ الوادع کے لیے تشریف لے گئے، حضرت ابوعبیدہ ؓ ہمرکاب تھے، اس سفر سے واپس آنے کے بعد آنحضرت ﷺ نے وفات پائی اور سقیفہ بنی ساعدہ میں خلافت کا جھگڑا پیدا ہو گیا، لیکن صلحائے امت کی کوشش سے بہت جلد فرو ہو گیا،اس آتش خرمن سوز کے بجھانے میں امین امت کی کوشش بھی کسی سے کم نہ تھیں،چنانچہ انہوں نے انصار ؓ کو مخاطب کرکے فرمایا۔ یا معشر الانصار انکم کنتم اول من نصرفلاتکونوااول من غیر۔ اے گروہِ انصار تم نے سب سے پہلے امدادو امانت کاہاتھ بڑھایا تھا،اس لیے تم ہی سب سے پہلے افتراق واختلاف کے بانی نہ ہوجاؤ۔ حضرت ابوبکر صدیق ؓ نے خود ان کے نام کو پیش کرکے فرمایا،دیکھو یہ عمر بن الخطاب موجود ہیں،جن کی نسبت رسول اللہ ﷺ نے فرمایا ہےکہ ان کی ذات سے خدا نے دین کو معزز کیا ہے، یہ دیکھو ابو عبیدہ بن الجراح ؓ موجود ہیں جن کو امین الامت کا خطاب عطا کیا گیا ہے ان دونوں میں سے جس کے ہاتھ پر چاہو بیعت کرلو، لیکن ان دونوں بزرگوں نے بالاتفاق صدیق اکبر ؓ کی موجودگی میں اپنے استحقاق سے انکار کیا، اور بڑھ کر سب سے پہلے بیعت کرلی اس کے بعد تمام مہاجرین وانصار بیعت کے لیے ٹوٹ پڑے اور فتنہ کا ابرِ تاریک افق اسلام سے چھٹ گیا۔
شام کی سپہ سالاری
حضرت ابوبکر صدیق ؓ نے مسند نشینی کے بعد 13ھ میں ملک شام پر کئی طرف سے لشکرکشی کا اہتمام کیا،حضرت ابو عبیدہ ؓ کو حمص پر یزید بن ابی سفیان کو دمشق پر شرجیل کو ارون پر عمروبن العاص ؓ کو فلسطین پر مامور کیا، اور ہدایت کی کہ جب سب ایک جگہ مجتمع ہو جائیں تو ابو عبیدہ ؓ سپہ سالار عام ہوں گے۔ حضرت ابوعبیدہ ؓ جب عرب کی سرحد سے باہر نکلے تو کثیر التعداد رومی فوجوں کا سامنا ہوا یہ دیکھ کر انہوں نے تمام اسلامی فوجوں کو یکجا کر لیا اور دربارِ خلافت سے مزید کمک طلب کی،چنانچہ حضرت خالید بن ولید ؓ جو عراق کی مہم پر مامور تھے،دربارِ خلافت کے حکم سے راہ میں چھوٹی چھوٹی لڑائیاں لڑتے ہوئے شامی فوج سے آکر مل گئے اور متحد فوج نے بصریٰ، فحل اور اجنادین کو فتح کرکے دمشق کا محاصرہ کر لیا۔
فتح دمشق
دمشق کا محاصرہ جاری تھا کہ خلیفہ اول نے داعی اجل کو لبیک کہا اور فاروق اعظم ؓ کی ابتدائی حکومت میں خالد بن ولید ؓ بیدار مغزی اور حسنِ تدبیر کے ساتھ فصیل پھاند گئے اور شہر میں داخل ہوکر دروازے کھول دیے،حضرت ابو عبیدہ ؓ اپنی فوج کے ساتھ تیار کھڑے تھے، فوراً اندر گھس گئے،عیسائیوں نے یہ رنگ دیکھا تو مصلحت اندیشی کے ساتھ اسلامی سپہ سلار اعظم سے مصالحت کرلی،حضرت خالد ؓ کو خبرنہ تھی،وہ شہر کے دوسرے حصہ میں سرگرم پیکار تھے،عیسائی آکر ملتجی ہوئے کہ ہم کو خالد ؓ سے بچایے، وسط بازار میں دونوں آدمیوں کا سامنا ہوا،حضرت ابوعبیدہ ؓ نے صلح کرلی،مفتوحہ حصہ کو بھی صلح میں رکھا، اور اس پر صلح کے شرائط جاری کیے۔
معرکہ فحل
دمشق فتح کر کے اسلامی فوجیں آگے بڑھیں اور مقام فحل میں خیمہ افگن ہوئیں،رومیوں کا پڑاؤ فحل کے سامنے مقام ہسیان میں تھا، انہوں نے حضرت ابوعبیدہ ؓ کے پاس مصالحت کا پیام بھیجا اور گفت وشنید کے لیے ایک سفیر بلایا، چنانچہ حضرت معاذ بن جبل ؓ اس عہدہ پر مامور ہوئے،لیکن یہ سفارت بے نتیجہ رہی اور رومیوں نے براہِ راست حضرت ابو عبیدہ ؓ سے گفتگو کرنے کے لیے قاصد بھیجا، جس وقت وہ پہنچا تو یہ دیکھ کر متحیر رہ گیا کہ یہاں پر ایک ادنی واعلی ایک ہی رنگ میں ڈوبا ہوا ہے اور افسری اور ماتحتی کی کوئی تمیز نظر نہیں آتی آخر اس نے گھبراکر پوچھا کہ تمہارا سردار کون ہے؟ لوگوں نے حضرت ابوعبیدہ ؓ کی طرف اشارہ کیا،اس وقت وہ زمین پر بیٹھے ہوئے تھے، اس نے متعجب ہوکر کہا کیا درحقیقت تم ہی سردار ہو؟ فرمایا ہاں" قاصد نے کہا " تمہاری فوج کو دو اشرفیاں فی کس دیں گے،تم یہاں سے چلے جاؤ، حضرت ابوعبیدہ ؓ نےا نکار فرمایا، اور قاصد کے تیور دیکھ کر فوج کو تیاری کا حکم دے دیا، غرض دوسرے دن جنگ شروع ہوئی،حضرت ابو عبیدہ ؓ ایک ایک صف میں جاکر کہتے تھے۔ عباداللہ استوجبوا من اللہ النصر بالصبرفان اللہ مع الصابرین خدا کے بندو! صبر کے ساتھ خدا سے مدد چاہو کیونکہ خدا صبر کرنے والوں کے ساتھ ہے۔ حضرت ابو عبیدہ ؓ خود فوج میں تھے اور دانشمندی کے ساتھ سب کو لڑا رہے تھے،یہاں تک کہ مسلمانوں کی قلیل تعداد نے رومیوں کی پچاس ہزار باقاعدہ فوج کو شکست دے دی، اور ضلع اردن کے تمام مقامات فرزندانِ توحید کے زیر نگین ہو گئے۔
فتح حمص
یہاں سے چھوٹے چھوٹے مقات فتح کرتے ہوئے حمص کی طرف بڑھے اور محاصرہ کا سامان پھیلا دیا، اہل حمص کچھ عرصہ تک کمک کی امید پر مدافعت کرتے رہے ،لیکن جب ہرطرف سے مایوسی ہوئی تو انہوں نے خود بخود شہر حوالہ کر دیا، حضرت ابوعبیدہ ؓ نے یہاں عبادہ بن صامت ؓ کو چھوڑ کر لاذقیہ کا رخ کیا اور راہ میں شیراز، حماۃ، معرۃ النعمان اور دوسرے مقامات میں اسلامی جھنڈا گاڑتے ہوئے منزل مقصود پر دم لیا۔ لاذقیہ نہایت مستحکم مقام تھا، حضرت ابوعبیدہ ؓ نے اس کو فتح کرنے کی ایک نئی تدبیر اختیار کی،یعنی میدان میں بہت سے پوشیدہ غار کھدوائے، اور محاصرہ اٹھا کر حمص کی طرف روانہ ہو گئے شہر والوں نے جو مدت کی قلعہ بندی سے تنگ آگئے اس کو تائید غیبی خیال کیا، اور اطمینان کے ساتھ شہر پناہ کا دروازہ کھول کر کاروبار میں مصروف ہو گئے،لیکن حضرت ابوعبیدہ ؓ اس رات کو اپنے سپاہیوں کے ساتھ پلٹ کر غاروں میں چھپ رہے تھے،صبح کے وقت نکل کر دفعۃ شہر میں گھس گئے اور آسانی کے ساتھ اسلام کا علم بلند کر دیا۔
یرموک کی فیصلہ کن جنگ
رومیوں کی متواتر ہزیمتوں نے ان کے آتشِ غیظ و غضب کو بھڑکا دیا اور ہرقل شہنشاہ روم کی دعوت پر تمام اطرافِ ملک سے ٹڈی دل فوج مجتمع ہو گئی، حضرت ابوعبیدہ ؓ کو خود شامی امرا اور رؤساء نے جو باوجود مذہبی اختلاف کے ان کے اخلاق کے گرویدہ ہو گئے تھے۔ تمام واقعات کی اطلاع دی انہوں نے اچھی طرح سے غنیم کی تیاریوں کی تحقیقات کرکے اپنے ماتحت افسروں کو جمع کیا، اور ایک پرجوش تقریر کے بعد اس مہیب سیلاب کے روکنے کے متعلق مشورہ طلب کیا، یزید بن ابی سفیان ؓ نے کہا میرے رائے یہ ہے کہ عورتوں اور بچوں کو شہر میں چھوڑ کر ہم لوگ مقابلہ کے لیے نکلیں اس کے ساتھ خالد ؓ اور عمرو بن العاص ؓ کو لکھا جائے کہ دمشق اور فلسطین سے چل کر مدد کو آئیں، شرجیل بن حسنہ نے کہا یزید کی رائے یقینا مخلصانہ ہے، لیکن ہم کو اپنا ننگ وناموس شہر کے عیسائی باشندوں کے رحم پر نہ چھوڑنا چاہیے، حضرت ابو عبیدہ ؓ نے فرمایا، تو پھر سردست اس کی تدبیر یہ ہے کہ ہم عیسائیوں کو شہر بدر کر دیں، شرجیل نے اُٹھ کر کہا اے امیر یہ صریحاً نقصِ عہد ہوگا تجھ کو ہرگز اس کا حق نہیں ہے،حضرت ابو عبیدہ ؓ نے فوراً اپنی غلطی تسلیم کر لی، اور بالآخر بحث و مباحثہ کے بعد یہ رائے قرار پائی کہ مفتوحہ ممالک چھوڑ کر تمام فوجیں دمشق میں جمع ہوں، غرض اس قرارداد کے بعد حضرت ابو عبیدہ ؓ نے عیسائیوں سے جو کچھ جزیہ یا خراج لیا تھا واپس کر دیا اور فرمایا کہ یہ تمہاری حفاظت کا معاوضہ تھا، لیکن جب ہم پر سردست، اس سے عاجز ہیں تو پھر ہم کو اس سے مستفید ہونے کاکوئی استحقاق نہیں ہے،چنانچہ کئی لاکھ رقم جو وصول ہوئی تھی سب واپس کردی گئی، عیسائیوں پر اس قدر حق پسندی وانصاف کا اس قدر اثر ہوا کہ وہ روتے تھے اور جوش کے ساتھ کہتے جاتے تھے کہ "خدا تم کو پھر واپس لائے۔
جارج نے ان آیتوں کا ترجمہ سنا تو بے اختیار پکار اُٹھا،بے شک عیسیٰ علیہ السلام کے یہی اوصاف ہیں اور درحقیقت تمہار ا پیغمبر سچا ہے، یہ کہہ کر بطیب خاطر مسلمان ہو گیا، وہ اپنی قوم میں واپس جانا نہیں چاہتا تھا،لیکن حضرت ابو عبیدہ ؓ نے اس خیال سے کہ رومیوں کو بد عہدی کا گمان نہ ہو واپس جانے پر مجبور کیا، اور فرمایا کہ کل جو سفیر یہاں سے جائے گا اس کے ساتھ چلے آنا۔ غرض دوسرے روز حضرت خالد ؓ سفیر بنا کر بھیجے گئے؛ لیکن اس سفارت کا بھی اس کے سوا کوئی نتیجہ نہ نکلا کہ دونوں فریق اور بھی زیادہ جوش وخروش کے ساتھ جنگ کے لیے تیار ہو گئے ؛کیونکہ مسلمانوں کی صرف دو شرطیں تھیں جو ہر موقع پر پیش کی جاتی تھیں اور اس میں تغیر و تبدل قطعاً ناممکن تھا یعنی "اسلام""یا جزیہ" دوسری طرف رومی جو اپنی شہنشاہی کے نشہ میں سرشار تھے ایسے شرائط کا سننا بھی گوارا نہیں کرتے تھے، بہرحال جنگ شروع ہوئی اور گو مسلمان تعداد میں صرف تیس بتیس ہزار تھے تاہم افسران فوج کی دانش مندی، فنِ سپہ گری کی واقفیت اور خود سپاہیوں کے غیر معمولی جوش نے غنیم کے پاؤں اکھاڑ دیے، اس جنگ کی اہمیت کا اندازہ اس سے ہوسکتا ہے کہ تقریباً ستر ہزار رومی کھیت رہے، مسلمان بھی کم و بیش تین ہزار شہید ہوئے، جن میں ضرار بن ازور ؓ، ہشام بن العاص ، ابان بن سعید ؓ وغیرہ جیسے جنگ آزما افسر بھی تھے۔ فتح یرموک کے بعد تمام ملک شام مسلمانوں کے خیر مقدم کے لیے تیار تھا،حضرت ابوعبیدہ ؓ نے حمص پہنچ کر حضرت خالد ؓ سیف اللہ کو قنسرین روانہ کیا اورخود حلب کی طرف بڑھے، یہ دونوں مقامات آسانی کے ساتھ مفتوح ہو گئے، چند دنوں کے بعد اہل انطاکیہ نے بھی سپر ڈال دی، غرض بیت المقدس کے سوا تمام شام پر آسانی کے ساتھ قبضہ ہو گیا۔
بیت المقدس
ہم پہلے لکھے آئے ہیں کہ فلسطین کی مہم حضرت عمرو بن العاص ؓ کے سپرد تھی، چنانچہ وہ بڑے بڑے شہر فتح کرکے عرصہ سے بیت المقدس کا محاصرہ کیے ہوئے تھے، حضرت ابوعبیدہؓ کو اپنی مہم سے فرصت ہوئی تو وہ بھی اس فوج سے آملے، عیسائیوں نے ایک عرصہ کی قلعہ بندی سے تنگ آکر صلح کی درخواست کی اور مزید اطمینان کے لیے یہ شرط لگائی کہ امیر المومنین خود یہاں آکر اپنے ہاتھ سے معاہدہ صلح لکھیں، حضرت ابو عبیدہ ؓ نے حضرت عمر ؓ کو خط لکھ کر اس شرط سے مطلع کیا اورملک شام تشریف لانے کی دعوت دی،حضرت عمرؓ مدینہ سے روانہ ہو کر مقام جابیہ پہنچے،حضرت ابو عبیدہ ؓ نے اپنے ماتحت افسروں کے ساتھ ان کا استقبال کیا، بیت المقدس کے نمائندے بھی یہیں پہنچے اور معاہدہ صلح ترتیب پانے کے بعد اس مقدس شہر پر قبضہ ہو گیا۔
رومیوں کی آخری کوشش
شام جیسے سرسبز و شاداب ملک کا ہاتھ سے نکل جانا رومیوں کے لیے سخت سوہان روح تھا، انہوں نے جزیرہ اور آرمینیا والوں کی امداد سے ایک مرتبہ پھر قسمت آزمائی کی اور ایک عظیم الشان جمعیت کے ساتھ حمص کی طرف بڑھے۔ حضرت ابو عبیدہ ؓ نے بھی ادھر ادھر سے فوجیں جمع کیں اور دربار خلافت کو تمام واقعات سے مطلع کیا، چنانچہ امیرالمومنین کے حکم سے عراق سے ایک بہت بڑی کمک پہنچ گئی اور حضرت ابوعبیدہ ؓ اس عظیم الشان قوت کے ساتھ رومی سیلاب کو روکنے کے لیے آگے بڑھے، میدان جنگ میں پہنچ کر باقاعدہ صف آرائی کی اور ایک پرجوش مؤثر تقریر کے بعد فرمایا، مسلمانو آج جو ثابت قدم رہ گیا اور اگر زندہ بچا تو ملک ومال ہاتھ آئے گا اور مارا گیا تو شہادت کی دولت ملے گی، میں گواہی دیتا ہوں کہ رسول اللہ ﷺ نے فرمایا کہ"جو شخص مرے اور مشرک ہوکر نہ مرے وہ ضرور جنت میں جائے گا،اس زمانہ میں اسلام کا ہر ایک فرزند جوش ملی اور غیرت دینی کا مجسم پتلا تھا،اس تقریر نے اور بھی گرما دیا، غرض! مجاہدین نے اس زور سے حملہ کیا کہ رومیوں کے پاؤں اکھڑ گئے اور مرج الدیباج تک بھاگتے چلے گئے، اس طرح رومیوں کی آخری کوشش بھی نا کام رہی اور پھر انہیں کبھی پیش قدمی کا حوصلہ نہ ہوا۔
امارت
حضرت خالد سیف اللہ ؓ دمشق کے امیر یا والی مقرر ہوئے تھے،لیکن ؁ 17ھ میں حضرت عمرؓ نے ان کو معزول کر کے یہ عہدہ بھی حضرت ابوعبیدہ ؓ کو تفویض کیا، حضرت خالد ؓ دمشق سے روانہ ہونے لگے تو انہوں نے لوگوں سے کہا، تمہیں خوش ہونا چاہیے کہ امینِ امت تمہار والی ہے حضرت ابو عبیدہ ؓ نے اس کے جواب میں کہا میں نے رسول اللہ ﷺ سے سنا ہے کہ خالد ؓ خدا کی تلواروں میں سے ایک تلوار ہے، غرض اسی لطف و محبت کے ساتھ امارت یا ولایت کا چارج لینے کے بعد ملکی انتظامات میں مصرورف ہوئے۔ حضرت عمر رضی اللہ عنہ نے انتظامی حیثیت سے ملک شام میں جو مختلف اصلاحیں جاری کیں،ان میں سے اکثر حضرت ابوعبیدہ ؓ کے ہاتھ سے عمل میں آئیں، 18ھ میں جب عرب میں قحط پڑا تو نہایت سرگرمی کے ساتھ شام سے چار ہزار اونٹ غلے سے لدے ہوئے بھیجے اشاعت اسلام کا بھی ان کو خاص خیال تھا،چنانچہ قبیلہ تنوخ، بنوسلیج اور عرب کے دوسرے بہت سے قبائل جو مدت سے شام میں آباد ہو گئے تھے اور عیسائی مذہب کے پیرو تھے، صرف ابوعبیدہ ؓ کی کوشش سے حلقہ بگوشِ اسلام ہوئے، بعض شامی اور رومی عیسائی بھی ان کے اخلاق سے متاثر ہوکر اسلام لائے۔
طاعونِ عمواس
18ھ میں تمام ممالک مفتوحہ میں نہایت شدت کے ساتھ طاعون کی وبا پھیلی خصوصاً شام میں اس نے بہت نقصان پہنچایا، یہاں تک کہ حضرت عمر ؓ خود تدبیر انتظام کے لیے دار الخلافہ چھوڑ کر مقام سرع پہنچے، حضرت ابو عبیدہ ؓ اور دوسرے سرداروں نے یہاں استقبال کیا،حضرت عمرؓ نے شدت کی کیفیت سن کر پہلے مہاجرین ؓ اور پھر انصار ؓ سے مشورہ طلب کیا، سب نے مختلف رائیں دیں، اس کے بعد مہاجرین فتح سے جو عموماً قریش کے بوڑھے تجربہ کار لوگ تھے مشورہ چاہا، انہوں نے ایک زبان ہوکر کہا سرِدست یہاں سے لوگوں کا منتقل ہو جانا مناسب ہوگا، چنانچہ حضرت عمر ؓ نے منادی کرادی کہ میں کل صبح واپس جاؤں گا، سب ساتھ چلیں،چونکہ حضرت ابوعبیدہ ؓ نہایت شدت کے ساتھ تقدیر کے قائل تھے، اس لیے ان کو یہ حکم ناگوار ہوا اور آزادی کے ساتھ کہا "افرارا من قدر اللہ" یعنی تقدیر الہیٰ سے بھاگتے ہو، حضرت عمرؓ عموماً حضرت ابوعبیدہ ؓ کی رائے سے اختلاف ظاہر کرنا ناپسند کرتے تھے،اس لیے انہوں نے کہا کاش! تمہارے سوا کوئی دوسرا یہ جملہ کہتا ،ہاں تقدیر الہی سے بھاگتا ہوں لیکن تقدیر الہیٰ کی طرف۔ غرض حضرت عمر ؓ مدینہ واپس آئے اورحضرت ابو عبیدہ ؓ کو خط لکھ کر بلایا کہ کچھ دنوں کے لیے یہاں چلے آؤ، تم سے کچھ کام ہے،حضرت ابو عبیدہ ؓ اس طلبی کا مقصد سمجھ گئے اور لکھا کہ جو مقدر ہے وہ ہوگا میں مسلمانوں کو چھوڑ کر اپنی جان بچانے کے لیے یہاں سے ٹل نہیں سکتا، حضرت عمرؓ نے دیکھا کہ وہ کسی طرح ٹلنے کا نام نہیں لیتے تو پھر بتاکید لکھا کہ فوج کو لیکر کسی بلند اور صحت بخش مقام کی طرف چلے جاؤ، اس وقت جہاں پڑاؤ ہے وہ نہایت نشیبی اورمرطوب جگہ ہے،حضرت ابوعبیدہ ؓ نے اس حکم کی تعمیل کی اور حضرت ابو موسیٰ اشعری ؓ کے انتخاب پر جابیہ اُٹھ گئے۔
وفات
جابیہ پہنچ کر حضرت ابوعبیدہ ؓ طاعون میں مبتلا ہوئے، جب مرض کی زیادہ شدت ہوئی، تو حضرت معاذ بن جبل ؓ کو جوان کے اسلامی بھائی تھے اپنا جانشین کیا اور لوگوں کو جمع کرکے ایک نہایت مؤثر تقریر کی، آخر میں فرمایا، صاحبو یہ مرض خدا کی رحمت اور تمہارے نبی کریم ﷺ کی دعوت ہے،پہلے بہت سے صلحائے روزگار اس میں جاں بحق ہو گئے ہیں اور اب عبیدہ ؓ بھی اپنے خدا سے اس سعادت میں حصہ پانے کا متمنی ہے۔ نماز کا وقت آیا تو حضرت ابو عبیدہ ؓ نے اپنے جانشین کو نماز پڑھانے کا حکم دیا، ادھر نماز ختم ہوئی اور اُدھر راضی برضائے الہی یعنی ابو عبید بن الجراح ؓ امین الامت نے داعیِ حق کو لبیک کہا، حضرت معاذ بن جبل نے تجہیز و تکفین کا سامان کیا اور حاضرین کے سامنے ایک مؤثر پردرد تقریر کے بعد کہا"صاحبو! آج تم سے ایک شخص ایسا اُٹھ گیا کہ خدا کی قسم میں نے اس سے زیادہ صاف دل، بے کینہ، سیر چشم، عاقبت اندیش، باحیا اور خیر خواہِ خلق کبھی نہیں دیکھا، پس خدا سے اس کے لیے رحم و مغفرت کی دعا کرو"۔
18ھ اٹھاون(58) برس کی عمر میں یہ تاریخ ساز شخصیت مالک حقیقی سے جا ملی ۔ ضرت ابو عبیدہ ؓ بن جراح نے اٹھاون(58) برس کی عمر پائی اور اس قلیل عرصہ میں اپنے حیرت انگیز کارناموں کا منظر دیکھا 18ھ میں اس دنیا سے رخصت ہو گئے۔
اخلاق وعادات
امین امت کی خاکساری اور تواضع کا اس سے اندازہ ہوگا کہ انہوں نے باوجود سپہ سالار اعظم ہونے کے جاہ و حشم سے کبھی سرورکار نہ رکھا، رومی سفراء جب کبھی اسلامی لشکر گاہ میں آئے تو انہیں ہمیشہ سردارِ فوج کی شناخت میں دقت پیش آئی، ایک دفعہ ایک رومی قاصد آیا، وہ یہ دیکھ کر متحیر ہو گیا کہ یہاں سب ایک ہی رنگ میں ڈوبے ہوئے ہیں، بالآخر اس نے گھبرا کر پوچھا تھا سردار کون ہے؟ لوگوں نے حضرت ابو عبیدہ ؓ کی طرف اشارہ کیا، دیکھا تو ایک نہایت معمولی وضع قطع کا عرب فرشِ خاک پر بیٹھا ہے۔ مساواتِ اسلامی کا حددرجہ خیال تھا، ان کے لشکر گاہ میں ایک معمولی مسلمان سپاہی کو بھی وہی عزت حاصل تھی جو ایک بڑے سے بڑے سردار کو ہوسکتی ہے،ایک دفعہ ایک مسلمان نے غنیم کے ایک سپاہی کو پناہ دی،حضرت خالد بن ولیدؓ اور عمرو بن العاص ؓ نے اس کے تسلیم کرنے سے انکار کر دیا ؛لیکن سپہ سالارِ اعظم حضرت ابو عبیدہ ؓ نے فرمایا ہم اس کو پناہ دیتے ہیں؛ کیونکہ رسول اللہ ﷺ نے فرمایا ہے کہ ایک مسلمان سب کی طرف سے پناہ دے سکتا ہے۔ حضرت ابو عبیدہ ؓ کا خلق وترحم تمام خلق اللہ کے لیے عام تھا، شام میں ان کی شفقت اور رعایا پروری نے عیسائیوں کو بھی مرہونِ منت بنارکھا تھا، وہاں عیسائیوں کو نماز کے وقت ناقوس بجانے کی اور عام گذرگاہوں میں صلیب نکالنے کی سخت ممانعت تھی، لیکن انہوں نے عرضی پیش کی کہ کم سے کم سال میں ایک دفعہ عید کے روز صلیب نکالنے کی اجازت دی جائے، حضرت ابو عبیدہ ؓ نے خوشی کے ساتھ یہ درخواست منظور کرلی اس رواداری کا یہ اثر ہوا کہ شامی خود اپنے مذہب رومیوں کے دشمن ہو گئے اورخوشی کے ساتھ جاسوسی اور خبررسانی کے فرائض انجام دینے لگے۔ حضرت ابو عبیدہ ؓ کی خانگی زندگی کے حالات نامعلوم ہیں تاہم اس قدر یقینی ہے کہ جذبہ انقطاع الی اللہ نے بیوی بچوں سے غیر معمولی شغف پیدا ہونے نہ دیا۔
حلیہ
حلیہ یہ تھا، قد لمبا، جسم نحیف و لاغر،چہرہ کم گوشت، سامنے کے دو دانت خدمت رسول اللہ ﷺ میں قربان ہو گئے تھے، ڈاڑھی گھنی نہ تھی،اور بعض روایات کے مطابق خضاب استعمال کرتے تھے۔
اولاد وازواج
حضرت ابوعبیدہ ؓ کی صرف دو بیویوں سے اولاد ہوئی، ہند بنت جابر سے یزید اور درجا سے عمیر پیدا ہوئے، لیکن دونوں لاولد فوت ہوئے۔
تصغیر|مزار - ابوعبیدہ ابن الجراح
سید محمد سبطین نقوی
رئیس العلماء آیت اللّہ حافظ سید محمد سبطینؒ نقوی پاکستان کے جلیل القدر عالم دین تھے۔ علامہ حافظ سید محمد سبطین نقوی 25 جولائی 1947ء کو سیت پور مضافات علی پور میں ایک علمی گھرانے میں پیدا ہوئے۔ آپ کے والد کا نام حضرت آیت اللّہ العظمی استاذالعلماء سید محمد یارؒ نجفی تھا جو عالم اسلام کے علما امامیہ کی عظیم شخصیت تھے۔ آپ علامہ حافظ سید محمد حسنینؒ نقوی اور علامہ حافظ سید محمد ثقلینؒ نقوی شھید کے بڑے بھائی تھے۔
ابو عبیدہ بن جراح
حدیث میں ذکر
ان 10 صحابہ کرام م اجمعین کا ذکر عبدالرحمن بن عوف رضي اللہ تعالٰی عنہ کی روایت کردہ حدیث میں ہے کہ: عبدالرحمن بن عوف رضي اللہ تعالٰی عنہ بیان کرتے ہيں کہ نبی صلی اللہ علیہ وسلم نے فرمایا : ابوبکر رضی اللہ تعالٰی عنہ جنتی ہیں، عمر رضی اللہ تعالٰی عنہ جنتی ہیں، عثمان رضي اللہ تعالٰی عنہ جنتی ہيں، علی رضی اللہ تعالٰی عنہ جنتی ہیں، طلحہ رضي اللہ تعالٰی عنہ جنتی ہیں، زبیر رضي اللہ تعالٰی عنہ جنتی ہیں، عبدالرحمن رضی اللہ تعالٰی عنہ جنتی ہیں، سعد رضي اللہ تعالٰی عنہ جنتی ہيں، سعید رضی اللہ تعالٰی عنہ جنتی ہیں، ابوعبیدہ رضی اللہ تعالٰی عنہ جنتی ہیں۔
سید محمد سبطین نقوی
تربیت و پرورش
25 جولائی 1947ء کو پاکستان علی پور میں پیدا ہوئے، آپ کی تربیت مذہب تشیع کے فرقے اثناء عشریہ کے عظیم گھرانے میں ہوئی۔
ابو عبیدہ بن جراح
حوالہ جات
زمرہ:18ھ کی وفیات زمرہ:581ء کی پیدائشیں زمرہ:583ء کی پیدائشیں زمرہ:639ء کی وفیات زمرہ:اصحاب بدر زمرہ:اصحاب صفہ زمرہ:خلافت راشدہ کے سپاہ سالار زمرہ:خلافت راشدہ میں شام کے والی زمرہ:ساتویں صدی عیسوی میں طاعون سے اموات زمرہ:ساتویں صدی کی عرب شخصیات زمرہ:صحابی راویان حدیث زمرہ:صحابہ زمرہ:صحابہ و صحابیات زمرہ:عرب بازنطینی جنگوں کی عرب شخصیات زمرہ:قریش زمرہ:مسلم جوامع زمرہ:مہاجرین حبشہ زمرہ:نو مسلمین زمرہ:عرب مسلم شخصیات
سید محمد سبطین نقوی
تعلیم
آپ نے اپنی ابتدائی تعلیم اپنے والد علام سے حاصل کی اور مولانا حافظ محمد رمضان رح سے کم سنی میں قرآن حفظ کیا۔ اس کے بعد قبلہ جامعۃ المنتظر تشریف لے گئے وہاں محسن ملت علامہ سید صفدرؒ حسین نجفی، آیت اللّہ حافظ سید ریاض حسین نجفی اور مولانا عبدالغفور وزیر آبادی سے کسب فیض کیا۔ اس کے بعد قبلہ عازم نجف ہوئے لیکن مشکلات کے پیش نظر فروری 1971ء کو حوزہ علمیہ قم کا انتخاب کیا اور یہ پہلی پاکستانی شخصیت ہیں جنھوں نے پاکستان میں حوزہ علمیہ قم کو متعارف کرایا۔ وہاں سات سال تک درس قرآن وحدیث، فقہ اصول الفقہ کفایہ، رسائل مکاسب اور درس خارج لیتے رہے۔ وہاں آپ نے آیت اللّہ سید محمد کاظم، آیت اللّہ محمد صادق روحانی، استاذالعلماء آیت اللّہ شیخ محسن حرم پناہی، آیت اللّہ مہدی بنیادی، آیت اللّہ اسد اللّہ زنجانی، آیت اللّہ سید ابو الفضل موسوی سے کسب فیض کیا۔
دینی خدمات
جنوری 1978 ء کو پاکستان واپس تشریف لائے اور قبلہ نے وزیر آباد کا انتخاب کیا کیونکہ اس کے گردونواح میں کوئی مدرسہ نہیں تھا چنانچہ جامع مسجد الشیعہ میں امام جمعہ و الجماعت رہے پھر محترم ممتاز حسین جعفری کے تعاون سے جامعہ عربیہ میں ممتازالمدارس جعفریہ وزیرآباد کی بنیاد رکھی اوراس کے موئسس و مدیر قبلہ ہی رہے۔ اس کے بعد بزرگ علما کے انتخاب سے قبلہ 1990ء کو وفاق علما الشیعہ پاکستان کے صدر منتخب ہوئے اور اس پلیٹ فارم کو پاکستان اور بیرون ممالک تک لے گئے اور اپنی وفات تک صدارتی کام سر انجام دیتے رہے۔ عزاداری امام حسین ع کے مشن کو چلانے کے لیے آل پاکستان عزاداری کونسل کی بنیاد رکھی۔ جس کے قائم مقام سربراہ رہے، مدارس امامیہ میں دروس نظامی کے نصاب کو مرتب کیا جو اب تک جاری ہے۔
خصوصیات
آپ پاکستان کے بزرگ مدرسین میں سے ایک تھے۔ عربی، اردو اور فارسی زبانوں پر مکمل عبور، ادیب، حاضر جواب، شجرہ سادات و امام زادگان کی مکمل تحقیق، اردو طرز کے یکتا زمان مقرر، مناظر، علم فقہ اصول کفایہ کے مضبوط مدرس تھے۔ 1980ء کی دہائی میں کفایہ کے مضبوط مدرسین میں قبلہ بھی فہرست میں شامل آتے ہیں۔ اس دہائی کے تین بڑے مدرس کفایہ، آیت اللّہ حافظ سید ریاض حسین نجفی دامت برکاتہ، قائد ملت علامہ سید ساجد علی نقوی دامت برکاتہ اور آیت اللّہ حافظ سید محمد سبطین نقوی شامل تھے۔
وفات
16 اپریل 1994ء کو اتفاق ہسپتال میں گردے کی تکلیف کی وجہ سے اس دار فانی سے اپنے خالق حقیقی کی بارگاہ میں تشریف لے گئے۔
بیرونی روابط
http://abna.ir/data.asp?lang=6&id=230042
https://www.jafariapress.com
http://www.jmuntazar.org/Famous%20Scholars.htm
https://www.jamiadarulhuda.com
عزیز امام
عزیز امام (پیدائش: 25 فروری 1925ء) ایک بھارتی سیاست دان، سابق رکن پارلیمان، اتر پردیش اسمبلی، ماہر زراعت، اور پارلیمانی سیکرٹری ہیں۔ انہوں نے 1971ء سے 1984ء تک مجموعی طور پر پانچویں اور ساتویں عام انتخابات میں منتخب ہونے کے بعد مرزا پور پارلیمانی حلقے کی نمائندگی کی۔ انڈین نیشنل کانگریس سے وابستہ رہے، انہوں نے آل انڈیا کانگریس کمیٹی اور اتر پردیش کانگریس کمیٹی کی بطور رکن کی خدمات انجام دیں۔
سوانح
وہ 25 فروری 1925ء کو برطانوی ہند کے متحدہ صوبے (موجودہ مرزا پور، اتر پردیش میں) یوسف امام کے ہاں پیدا ہوئے۔ ان کی شادی 20 فروری 1949ء کو اشرف النساء سے ہوئی جس سے ان کے پانچ بچے ہوئے۔ انہوں نے علی گڑھ مسلم یونیورسٹی سے ماسٹر آف آرٹس اور بیچلر آف لاز کیا۔
انہوں نے اپنی سیاسی زندگی کے دوران میں متعدد عہدوں پر خدمات انجام دیں۔ انہیں 1962ء میں حکومت اتر پردیش میں وزیر تعلیم کے طور پر مقرر کیا گیا تھا۔ انہوں نے یو پی سی سی اور ال کے جنرل سکریٹری کے طور پر بھی خدمات انجام دیں۔ سی سی اور بعد میں، وہ اقلیتی بورڈ اے آئی سی سی کے چیئرمین اور یو پی سی سی کے نائب صدر کے طور پر مقرر ہوئے بعد میں، انہوں نے چھپرا مزدور سبھا، ای ہل کارپٹ مزدور سبھا، اور کسر بٹی مزدور سبھا کے صدر کی خدمات انجام دیں۔ انہوں نے ڈی سی ڈی ایف کے نائب صدر اور 1952ء سے 1966ء تک اتر پردیش ودھان سبھا کے رکن اور 1971ء سے 1977ء تک 5ویں اور 1980ء سے 1984ء چھٹی لوک سبھا کی خدمات بھی سر انجام دیں۔
حوالہ جات
<references group="" responsive="1" />
بیرونی روابط
زمرہ:اتر پردیش سے راجیہ سبھا کے ارکان زمرہ:لوک سبھا اراکین از اترپردیش زمرہ:اتر پردیش سے انڈین نیشنل کانگریس کے سیاست دان زمرہ:اتر پردیش کے ارکان مجلس قانون ساز 1957ء-1962ء زمرہ:اتر پردیش کے ارکان مجلس قانون ساز 1952ء-1957ء زمرہ:اتر پردیش قانون ساز اسمبلی کے ارکان زمرہ:ساتویں لوک سبھا کے ارکان زمرہ:پانچویں لوک سبھا کے ارکان زمرہ:ممکنہ طور پر بقید حیات شخصیات زمرہ:1925ء کی پیدائشیں
گڑھیمائی تہوار
گڑھیمائی تہوار ایک تہوار ہے جو بعض ہندو پانچ سال بعد گڑھیمائی مندر کے مقام پر مناتے ہیں۔ اس تہوار میں ہزاروں کے تعداد میں معصوم جانوروں کی قربانی دی جاتی ہے۔
پس منظر
تقریباً 2 ملین لوگ اس تہوار میں شرکت کرتے ہیں جن میں تقریباً 80 فیصد لوگ بھارت سے اس تہوار میں حصہ لینے کے لیے مختلف ریاستوں جیسے بہار اور اتر پردیش سے آتے ہیں۔ قربانی کرنے والے لوگوں کا ماننا ہے کہ اس قربانی سے ان کے دیوی گڑھیما خوش ہوکر ان کو برے روحوں سے بچاتی ہے اور خوشی دیتی ہے۔
اس تہوار کا آغاز نومبر کے پہلے ہفتے ہوتا ہے اور دسمبر کے پہلے ہفتے میں ختم ہوتا ہے۔ اس میں مختلف جانوروں جیسے کبوتر،بطخ،سوائن،بھینس،وغیرہ کی قربانی دی جاتی ہے۔2009 میں اس رسم کے آڑ میں 20 ہزار صرف بھینسوں کو ذبح کیا گیا۔ ایک اندازے کے مطابق اس رسم میں 2009 میں تقریباً 2 لاکھ 50 ہزار جانور ذبح کیے گئے۔
اعتراضات
اس تہوار پر جانوروں کے حقوق کے تنظیموں اور نیپال کے پہاڑی علاقوں کے کہیں ہندوؤں نے سخت اعتراض کرتے ہوئے کہیں مرتبہ سخت احتجاج کیا ہے کہ اس قتل عام کو روکا جائے جس سے ہزاروں بے گناہ جانوروں کو موت کے گھاٹ اتارا جاتا ہے، یوں جانوروں کے حقوق پامال ہوتے ہیں ۔ اس کے علاوہ کہیں سماجی کارکنان نے نیپالی حکومت کو خطوط بھی لکھے ہیں کہ وہ اس رسم کو روک دے۔  اس کے علاوہ مسلمانوں نے بھی اس بات کی سخت مخالفت کی ہے اور کہیں لوگوں نے نیپال میں 2015 میں آنے والا زلزلہ اسی فعل کا جوابی عذاب قرار دیا ہے کیونکہ اس زلزلے کے چھ مہینے پہلے گڑھیمائی رسم میں لاکھ سے زائد جانور ذبح کیے گئے۔
حوالہ جات
زمرہ:جانوروں کی قربانی زمرہ:فلاح حیوانات زمرہ:نیپال کے تہوار زمرہ:نیپال میں مذہبی تہوار زمرہ:ہندو تہوار زمرہ:Short description is different from Wikidata
نوکولاےلاے
نوکولاے لاے تووالو کا ایک administrative territorial entity of Tuvalu ہے۔
تفصیلات
نوکولاے لاے کی مجموعی آبادی 393 افراد پر مشتمل ہے۔
شچوئینسک
شچوئینسک قازقستان کا ایک رہائشی علاقہ جو اقمولا صوبہ میں واقع ہے۔
محمد بن ابی عامر المنصور
محمد بن ابی عامرکے آباواجداد کا تعلق یمن سے تھا اور اس کا جدا مجد عبدالمالک المعافری طارق بن زیاد کی فوج میں سپاہی تھا جو اندلس میں جزیرہ الخضرہ کے قریب ایک قصبہ ”طرش“ میں آکر آباد ہو گیا۔محمد بن ابی عامر اسی کی آٹھویں نسل میں طرش ہی میں 938ءمیں پیدا ہوا۔
ابتدائی تعلیم
ابتدائی تعلیم اس نے طرش ہی میں حاصل کی مگر مزید تعلیم حاصل کرنے کے لیے وہ قرطبہ آگیا۔ دوران میں تعلیم ہی اسے بڑا آدمی بننے کا شوق پیدا ہوا اور خود کو حاجب السلطنت ( یعنی وزیر اعظم) سمجھنے لگا، ہر وقت اسی منصوبہ بندی میں لگا رہتا وہ وزیر اعظم بن کر ملکی معاملات کو کیسے سدھارے گا۔ اس کے سب دوست اسے شیخ چلی سمجھ کر مذاق اڑاتے مگر وہ کسی کو خاطر میں نہ لاتا۔
ڈوزی کا دوستوں کو نوزنے کا واقعہ
اس کے کیرئر کا آغاز بھی عجیب و غریب انداز میں ہوا جس کا ذکرمشہور مورخ ڈوزی(DOZY) نے بہت لطیف پیرائے میں کیا ہے۔ مصنف عبدالقوی ضیاء نے اس کوباپنی کتاب ”تاریخ اندلس“ میں کچھ یوں بیان کیا ہے: ایک دفعہ کا ذکر ہے کہ پانچ طالبعلمم قرطبہ(قرطبہ) کے ایک باغ میں بیٹھے خوش گپیوں میں مصروف تھے ‘ یہ نوجوان غالباً پکنک منانے کے لیے یہاں آئے تھے ، کیونکہ کھانے پینے کا سامان بھی ان کے پاس تھا۔یہ سب کھا پی رہے تھے اور ایک دوسرے سے چہلیں بھی کر رہے تھے۔لیکن ان میںسے ایک طالبعلم گم سم کسی خیال میںڈوبا ہوا خاموش بیٹھا تھا۔اس کی شکل و صورت سے شرافت اور ذہانت ٹپک رہی تھی،ماتھے پر غرور کی علامات بھی تھیں۔ ساتھی طالبعلموں نے اسے چھیڑتے ہوئے خاموشی کا سبب پوچھا تووہ چونک کر بولا:”مجھے یقین ہے کہ میں بہت جلد اس ملک کا حکمران بن جاﺅں گا، اسی وقت کے بارے میں سوچ رہا تھا کہ میں نے اس ملک کے مسائل کو کیسے حل کرنا ہے؟“ اس کے ساتھی یہ سن کر ہنسنے اور اس کا مذاق اڑانے لگے۔ اس نے اس ہنسی ‘ مذاق کا کچھ بھی اثر نہ لیا اور بڑے اعتماد سے بولا:”دوستو!وہ وقت دور نہیں جب قوت، طاقت اور حکومت میرے ہاتھ میں ہوگی اور میں پورے اندلس کا حکمران ہوں گا، تم لوگ ابھی سے مجھ سے مانگ لو جو تمہیں چاہئیے کہ یہ وقت ِقبولیت ہے، بتاﺅ!تم سب کن کن عہدوں پر مامور ہونا چاہو گے؟“ اس کے دوست پھر ہنس دیے، لیکن جب اس خوبرو نوجوان نے ان کو مجبور کیا تو ان میں سے ایک بولا:”میاں !ہمیں تو آج کی یہ میٹھی روٹیاں اور خستہ ٹکیاں بہت اچھی لگیں، تو تم مجھے انسپکٹر بازار مقرر کر دینا تاکہ جب جو چیز چاہوں بڑے شوق سے کھاﺅں۔ دوسرا بولا:”ہمیں تو یہ انجیر بہت پسند آئے ، تم مجھے مالقہ(مالقہ) کا قاضی بنا دیناکہ وہ میرا وطن بھی ہے اور وہاں کے انجیر بھی بہت لذیذ ہوتی ہے۔ تیسرے نے باغ کے ہرے بھرے درختوںکی طرف دیکھ کر کہا کہ مجھے تو یہ سر سبز باغ بہت پسند ہے ، تم مجھے قرطبہ کا حاکم بنا دینا۔ چوتھا خاموش بیٹھا اس متکبر دوست سے زیادہ اپنے بقیہ ساتھیوں پر پیچ و تاب کھا رہا تھاکہ وہ اس سے عہدے اس انداز سے طلب کر رہے تھے جیسے و ہ سچ مچ بادشاہ اندلس ہوگیا ہو۔ جب اس نے اس سے پوچھا تو وہ غصہ سے بولا:” جب طاقت تمہارے ہاتھ میں آ جائے تو میرے سارے جسم پر شہد مل دینا تاکہ خوب مکھیاں بیٹھ کر بھنبھنائیں اور کاٹیں، پھر منہ کالا کر کے گدھے پر الٹا سوار کرا کے سارے شہر میں گشت کرا دینا۔ وہ بولا : ”دوستو !گھبراﺅ نہیں ایسا ہی ہوگا۔“پھر قدرت کوبھی یہی منظور تھا اور ایک وقت آیاکہ وہ نوجوان اندلس کاوزیر اعظم بنا اور وزیر اعظم بھی ایسا کہ اندلس کی تاریخ میں پھر ایسا وزیر اعظم کوئی دوسرا نہ بن سکا اور پھر اس نے اپنے تمام دوستوں کی خواہشات بھی من وعن پوری کیں۔
عملی زندگی
تعلیم سے فارغ ہو نے کے بعدکچھ دیر اِدھر اُدھر پھرتا رہا پھراپنے منصوبے کو عملی جامہ پہنانے کے لیے قصر خلافت کے سامنے ایک دکان کرایہ پر لے لی اور یہاں عرضی نویسی کا کام شروع کر دیا ۔ وہ اُجرت لے کر لوگوں کے خطوط اور عدالت میں پیش ہونے والی عرضیاں لکھ دیا کرتا۔ اس دوران میں اس نے قصر خلافت کے ملازموں سے بھی خاصے مراسم بڑھا لیے۔
شہزادہ ہشام اورعبد الرحمان کا اتالیق
اتفاقاً انہی دنوں خلیفہ وقت الحکم ثانی کو اپنے دونوں شہزادوں عبدالرحمان اور ہشام کی جائداد کا حساب رکھنے کے لیے محررّ اور ان کے لیے ایک قابل اتالیق کی ضرورت محسوس ہوئی تو اس کام کے لیے محل ہی کے ایک خواجہ سرا کی سفارش پر محمد بن ابی عامر کو اتالیق اور محرر مقرر کر دیا گیا۔ اس کے ان فرائض کی نگران خلیفہ کی عیسائی بیگم جواب مسلمان ہوچکی تھی ملکہ الصبح تھیں۔ اب محمد بن ابی عامر قصر خلافت تک رسائی حاصل کر چکا تھا اور اپنی ذہانت، ایمانداری اور دن رات محنت سے ترقی کی منازل طے کرنا شروع کر دیں۔ وہ ملکہ کی بے حد عزت کرتا تھا اور ملکہ بھی اس پر بہت اعتماد کرنے لگی۔
محصول افسر اور قاضی کا عہدہ
ملکہ ہی کی سفارش پر اسے اشبیلیہ(اشبیلیہ) کا قاضی اور وہاں کے محصولات کی وصولی کا افسر مقرر کردیاگیا۔وہ کچھ عرصہ قرطبہ کا قاضی بھی رہا پھراسے شہر کے فوجی دستے اور بعد میں دارالضرب ( ٹکسال) کا نگران بھی بنا دیاگیا۔ اس نے تمام فرائض بہ احسن و خوبی انجام دیے۔ خلیفہ بھی اس کی صلاحیتوں کا معترف ہو چکا تھا اچانک اسی زمانے میں بڑے شہزادے عبدالرحمان کو سرسام ہو گیا جس سے وہ جانبر نہ ہو سکا۔ اس کی موت کے بعد خلیفہ الحکم ثانی بھی بیمار رہنے لگا اور اس نے چھوٹے شہزادے ہشام ثانی کو اپنا ولی عہد مقرر کر دیا۔ کچھ وقت گزرا تو 976ء (366ھ) میں خلیفہ کا بھی انتقال ہو گیا۔
شہزادہ ہشام کی خلافت میں کردار
خلیفہ کے انتقال کے ساتھ ہی محلاتی سازشوں کا سلسلہ شروع ہو گیا۔ حکومتی مشینری کا ایک بااثر حلقہ خلیفہ الحکم ثانی کے بھائی مغیرہ کو خلیفہ بنانا چاہتا تھا ان میں قصر سلطانی کے محافظ دستے کا افسر خواجہ سرا فائق اور قرطبہ کا کوتوال خواجہ سرا جوذر پیش پیش تھے۔ یہ دونوں خواجہ سرا اس قدر بااثر تھے کہ بڑے بڑے امراء ان سے ڈرتے تھے اور ان کی خوشنودی حاصل کر نے کی کوشش کیا کرتے تھے جبکہ ملکہ صبح کے علاوہ وزیر اعظم جعفر مصحفی عثمانی سپہ سالار غالب ، حاکم قرطبہ زیاد بن افلح اور محمد بن ابی عامر جیسے اہم لوگ شہزادہ ہشام کو مسند خلافت پر بٹھانا چاہتے تھے۔ چنانچہ ایک منصوبہ بندی کے تحت وزیر اعظم جعفر مصحفی نے ابن ابی عامر کے ہاتھوں شہزاد مغیرہ کو قتل کروا دیا اور شہزادہ ہشام ثانی کی خلافت کا باقاعدہ اعلان کر دیا گیا۔ اس وقت ہشام کی عمر صرف11 برس تھی۔
شریک وزیر اعظم
خلیفہ الحکم ثانی کے انتقال اور نو عمر خلیفہ کے بر سر اقتدار آتے ہی چند روز بعد شمالی سرحد کے عیسائی باجگذار حکمرانوں نے نہ صرف خراج دینے سے انکار کر دیا بلکہ اسلامی علاقے میں گھس کر لوٹ مار بھی شروع کر دی۔ ان حالات میں وزیر اعظم مصحفی بھی کوئی خاص کارنامہ انجام نہ دے سکا چنانچہ ملکہ صبح کے حکم اور اشارے پر خلیفہ ہشام ثانی نے محمد ابن ابی عامر کو وزیر اعظم کے کاموں میں شریک مقرر کر دیا۔ جعفر مصحفی پہلے ہی محمد ابن ابی عامر کے اس قدر تیزی سے ترقی کرنے سے خائف تھا۔ اب جو اسے ”شریک وزیر اعظم“ مقرر کر دیا گیا تو وہ باقاعدہ اسے اپنے لیے خطرہ سمجھنے لگا۔ چنانچہ اسے اپنے راستے سے ہٹانے کے لیے اس نے ایک فوج دے کر اسے عیسائیوں سے مقابلے کے لیے بھیج دیا۔ اس کے خیال میں محمد بن ابی عامر کو جنگ و جدل کا کوئی تجربہ نہیں تھا۔ اس لیے یہ یاتو وہاں عیسائیوں کے ہاتھوں مارا جاتا یا پھر ناکام واپس لوٹتا یہ دونوں امکانات جعفر مصحفی کے حق میں ہوتے۔
ابن ابی عامر نے جعفر مصحفی کا یہ چیلنج قبول کیا اور فوج لے کرشمالی سرحدوں کو روانہ ہو گیا۔ قدرت اس پر مہربان تھی، وہ جس کام میں بھی ہاتھ ڈالتا کامیابیاں اور کامرانیاں اس کی منتظر ہوتیں یہاں بھی ایسا ہی ہوا۔ اس نے عیسائیوں کو عبرتناک شکستیں دیں۔ نہ صرف ان سے خراج لیا بلکہ انہیں اطاعت پر بھی مجبور کر دیا اوروہاں سے ڈھیروں مال غنیمت سمیٹ کرواپس لوٹا۔ واپسی پر اہل قرطبہ نے اس کا شاندار استقبال کیا۔ یوں دربار میں اس کااثر و رسوخ مزید بڑھ گیا۔ ابن ابی عامرنے سپہ سالار غالب کو اپنا ہمنوا وہم خیال بناکر جعفر مصحفی کوو زارت سے معزول کروادیا۔ یہاں تک کہ اس کو کرپشن کے الزام میں قیدکردیاگیا اور وہ اسی حالت میں مرا ۔ غالب اُندلسی فوج کا سپہ سالار اعلیٰ تھا۔ ابن ابی عامر نے اس سے بہترین دوستی استوار کرلی۔ یہاں تک کہ غالب نے اسے اپنی بیٹی کا رشتہ دے دیا۔ جعفر کی معزولی کے بعد خلیفہ نے اسے مکمل وزیر اعظم مقرر کر دیا۔ اب غالب سے رشتہ داری کے بعد اسے اس طرف سے بھی کوئی خطرہ نہ تھا لیکن چونکہ اس میں اولوالعزمی حد سے زیادہ تھی اور وہ ایک مطلق العنان حکمران کی حیثیت سے اندلس پر حکومت کرناچاہتاتھا چنانچہ اس نے غالب کی فوج کے متوازی ایک نئی فوج تیار کرنا شروع کردی۔ جلد ہی اس نے پرانی فوج کا ایک حصہ موقوف کر دیا، باقی کو غیر اہم کاموں میں مصروف کرکے غالب کی قوت کو کمزور کر دیا‘ پھر اس نے جلد ہی نئی فوج کی تعداد بڑھا کر اسے بہت زیادہ مضبوط کر لیا۔
انہی دنوں ابن ابی عامر کو ایک عیسائی ریاست جلیقیہ (گالیسیا (ہسپانیہ)) پر حملہ کرنا پڑا۔ اہل جلیقیہ نے ڈٹ کر مقابلہ کیا مگر بالآخر شکست کھائی۔ ابن ابی عامر بہت سا مال غنیمت سمیٹ کر واپس لوٹا۔ ابھی وہ قرطبہ پہنچاہی تھاکہ اسی رات اسے اطلاع مل گئی کہ ”لیون“ مملکت لیون کے حکمران رومیر نے جلیقیہ کا بدلہ لینے کے لیے اس پر حملہ کی منصوبہ بندی کی ہے۔ چنانچہ ابن ابی عامر نے فوراً شہر بھر میں منادی کرادی کہ صبح ” رومیر“ کی سرکوبی کے لیے پھر کوچ ہوگا۔
اس معرکہ میں غالب بھی اس کے ساتھ تھا وہ چونکہ ابن ابی عامر کے اقدامات سے خوش نہیں تھا اور اسے اپنے لیے خطرہ سمجھنے لگا تھا اس لیے محاذ جنگ پر اس کی ابن ابی عامر سے کسی بات پر تلخی ہو گئی اور اس نے اس پر حملہ کر دیا۔اس اچانک حملہ کے لیے ابن ابی عامر تیار نہیں تھا اس لیے وہ شدید زخمی ہو گیا۔ ابن ابی عامر کے سپاہیوں نے اسے گرفتار کرنا چاہا مگر وہ فرارہونے میں کامیاب ہو گیا اور ساتھیوں سمیت عیسائی بادشاہ رومیر سے جاکر مل گیا۔ ابن ابی عامر کی فوج نے غالب اور رومیر دونوں کامقابلہ کیا۔ غالب اس معرکہ میں ماراگیا۔ ابن ابی عامر چونکہ غالب کے اچانک حملہ سے شدیدزخمی ہو گیا تھا اس لیے اسے لیون فتح کیے بغیرواپس لوٹنا پڑا لیکن اس کے باوجود وہ بہت سا مال غنیمت اور تقریباً10ہزار عیسائیوں کو قیدی بنا کر واپس قرطبہ پہنچا۔
اب ابن ابی عامر کے راستے کے تمام کانٹے صاف ہو چکے تھے۔ اس نے ملکہ صبح کے اقتدار کو امور سلطنت سے بالکل خارج کر دیا تھااور خلیفہ ہشام کو ”نظر بند“ کر کے قصر خلافت میں ہی گوشہ نشیں کردیاتھا۔ اس کے لیے محل کے اندر عیش و عشرت اور لہو ولعب کے تمام لوازمات فراہم کر دیے گئے تھے اور وہ اپنی اسی حالت پر مطمئن اور خوش تھا ۔ بغیر ابن ابی عامر کی اجازت سے کوئی اس سے مل بھی نہیں سکتا تھا ۔ اس کے بعد ابن ابی عامر نے ہر طرف سے مضبوط اور محفوظ ہوکر فوجی اصلاح و تربیت کی طرف توجہ دی اور عیسائیوں کے خلاف جہاد میں مصروف ہو گیا۔ مزید یہ کہ اس نے اپنے لیے ”المنصور“ کا لقب اختیار کر لیا اور وہ جلد ہی نہ صرف ”المنصور “ بلکہ ” منصورِ اعظم“ کے نام سے جانا جانے لگا۔ جمعہ کے خطبہ میں خلیفہ کے نام کے ساتھ ساتھ المنصور کا نام بھی پڑھا جانے لگا۔ یورپ میں ”المنصور “ کو” المنظور“ محمد بن ابی عامر المنصور  کے نام سے یاد کیاجاتا ہے۔
ایک مرتبہ غر سیہ والی ریاست لشکبنس کے پاس منصور اعظم کا کوئی ایلچی گیا۔ غرسیہ نے اس کا شاندار استقبال کیا اور اسے اپنے پورے ملک کی سیر کرائی۔ اس دوران میں ایلچی کو معلوم ہوا کہ یہاں ایک گرجا میں ایک مسلمان عورت قید ہے جس کو راہبوں نے اپنا قیدی بنا رکھاہے۔ ایلچی نے واپس آکر منصور کو سارے حالات سنائے اوراس قیدی عورت کا بھی تذکرہ کیا۔ چنانچہ منصور اسی وقت فوج لے کر ریاست لشکبنس پر حملہ آور ہوا۔ وہ جب ریاستی حدود کے قریب پہنچا تو غرسیہ عاجزانہ خدمت میں حاضر ہوا اور عرض کی ”جناب میں کسی گستاخی کامرتکب تو نہیں ہوا، پھرآپ نے میرے ملک پر حملہ کیوں کر دیا؟ “ منصور نے جواب دیا ” تو نے وعدہ کیا تھاکہ اپنے ملک میں کسی مسلمان کو قید نہ رکھے گا، پھر تمہارے فلاں گرجے میں ایک مسلمان عورت کو قید کیوں رکھا گیاہے؟“ غرسیہ نے فوراً عورت کو منصور کے حوالے کیا اور ساتھ ہی اس گرجے کو بھی مسمار کر ڈالا جس میں وہ عورت قید تھی۔
24جمادی الآخر387 ھ( 2 جولائی997ئ) کو منصور نے قرطبہ سے شہر قوریہ کی جانب کوچ کیا۔ قوریہ کو فتح کرکے جلیقیہ میں داخل ہوا۔ یہاں بھی تمام سرداروں نے اس کی اطاعت کی پھراس نے سمندر کے کنارے تمام علاقے کے سرکش لوگوں کو سزائیں دے کر ان قلعوں کو بھی مسمار کر دیا جہاں سے اس کے خلاف بغاوتیں ہوتی رہیں۔ یوں وہ ساحل فرانس کے تمام شہروں کو فتح کرتا ہوا واپس لوٹا۔ یہ منصور اعظم کا عیسائیوں کے خلاف48واں جہاد تھا۔
علامہ قرطبی نے اپنی مشہور کتاب تاریخ قرطبی میں ایک واقعہ یوں بیان کیا ہے کہ اندلس کے حکمرانوں میں سے کوئی ابن ابی عامر المنصور جیسا نہیں گزرا۔اس نے50 سے زائد جنگیں لڑیں اورانہی جنگوں میں اس کی وہ مشہور لڑائی بھی شامل ہے جو رومیوں کے خلاف لڑی گئی۔ اس میں مسلمانوں کو دو پہاڑوں کے درمیان میں ایک ایسی تنگ جگہ سے گزرنا تھا جہاں سے ایک وقت میں صرف گھڑ سوار مشکل سے گزر سکتا تھا
چنانچہ رومیوں نے بے شمار فوج لا کر اس تنگ درے کوبند کر دیا۔ منصور کو صورت حال کا علم ہوا تو اس نے وہاں سے خیمے اکھڑ وائے اورمضبوط عمارتیں بنانے کا حکم دیا اور چاروں طرف اپنے گورنروں کو احکامات جاری کر دیے کہ میں نے استخار ے کے بعد یہاں قیام کا فیصلہ کرلیاہے۔ چنانچہ یہاں ایک شہر آباد کررہا ہوں تم لوگ مزدوروں اور کاریگروں کو جلد یہاں بھجوا دو۔ رومیوں نے جب یہ منظردیکھا تو صلح کے لیے جھک گئے۔ منصور نے کہا کہ ”میں تم سے اسی وقت صلح کروں گا جب تم اپنے بادشاہ کی بیٹی میرے نکاح میں دو گے“۔ رومیوں نے جواب دیا کہ ” ایسی ذلت کا تو ہم تصور بھی نہیں کرسکتے “۔ چنانچہ انہوں نے ایک بہت بڑا لشکر تیار کرکے لڑائی کا ارادہ کر لیا۔ دوسری طرف منصور کے پاس20ہزار شہسوار تھے۔ دونوں لشکروں کا خوفناک مقابلہ ہوا۔ مسلمانوں کو شکست ہوئی۔ منصور اپنے بیٹے اور چند مجاہدین کے ساتھ اکیلا رہ گیا۔ اس نے حکم دیا کہ میرا خیمہ کسی بلند جگہ پر نصب کیا جائے چنانچہ ایساہی کیا گیا۔ مسلمانوں نے انپے امیر کا خیمہ دیکھاتو دوبار ہ اکٹھے ہو گئے اور پھر ایسا ڈٹ کر مقابلہ کیا کہ رومیوں کو عبرتناک شکست ہوئی۔ ان کے بہت سارے آدمی مارے گئے‘بہت سے گرفتار کر لیے گئے۔ رومیوں نے پھرصلح کی درخواست کی۔ منصور نے اپنی پرانی شرط دہرائی اور ساتھ بہت سے مال و دولت کا بھی مطالبہ کیا۔ رومی راضی ہو گئے اور روم کے معززین نے وہ مال اور لڑکی منصورتک پہنچائی۔ لڑکی کوالوداع کرنے والے رومیوں نے لڑکی سے کہا کہ ” اب تم اپنی قوم کی فلاح کے لیے کچھ کرنا “ تو اس لڑکی نے جواب دیا کہ ”عزت عورتوں کے جسم سے نہیں مردوں کے نیزوں سے حاصل کی جاتی ہے“۔
جب منصور فتح مند ہوکر واپس اپنے شہر پہنچا تو ایک عورت نے کہا ” آپ اور دوسرے لوگ خوشیاں منا رہے ہےں جبکہ میں رو رہی ہوں کیونکہ میرا بیٹا تو رومیوں کی قید میں ہے“۔ منصور نے اسی وقت لشکر کوواپسی کا حکم دیا اور جب وہ دوبارہ شہر میں واپس آئے تو ان کے ساتھ اس کا بیٹا بھی تھا۔
المنصور کی وفات کے بعد خلیفہ ہشام (ثانی) نے اس کی جگہ اس کے بیٹے عبدالمالک کو حاحب یعنی وزیر اعظم مقرر کر دیا مگراس حکومت کو پھر کبھی وہ عروج دیکھنا نصیب نہ ہو سکا جو منصور اعظم کے عہد میں تھا۔
المنصور اندلس میں خلافت نبوامیہ کاایک عظیم سپہ سالار تھا اس کی یاد گار کے طورپر وسطی سپین میں ایک پہاڑی سلسلے کی سب سے بلند چوٹی(PICO ALMANZOOR)کو اس کے نام سے موسوم کیا گیا ہے۔ اس کے علاوہ سپین میں متعدد جگہوں پر اس کے مجسمے نصب ہیں جو آج بھی دسویں صدی کے اس نامورمسلم جرنیل کی بہادری اور شاندار کارناموں کی یاد دلاتے ہیں۔
دوآبی لہجہ
دوآبی لہجہ دریائے ستلُج اور دریائے بیاس کے درمیانی علاقوں میں بولا جانے والا پنجابی لہجہ ہے۔ دوآبی لہجے کو فیصل آبادی اور لائلپوری پنجابی بھی کہا جاتا ہے جو فیصل آباد کے علاوہ ٹوبہ ٹیک سنگھ، چنیوٹ جڑانوالہ وغیرہ اور انڈیا میں جالندھر، کپورتھالا، ہوشیارپُور کے آس پاس کے علاقوں میں بولی جاتی ہے۔
دوآبی بولی میں (کداں، ویرے، بیرے، چنگا، ہیٹاں بہہ جا، ) جیسے الفاظ عام بولے جاتے ہیں اور عام طور پر جُملے کے آخر میں "وا” بولا جاتا ہے جیسے ” میںاسکول جانا ہُندا وا، صُبح صُبح ناشتا کرنا ہوندہ وا، گیس چلی جاندی وا” وغیرہ اور دوآبہ بولی ماجھی بولی سے کافی مختلف ہے جیسے ماجی میں بوری کو تورا اور دوآبہ میں توڑا اسی طرح پھینک دو کو ماجی میں سُٹ دے، دوآبہ میں سِٹ دے، اور بہت اچھا ہُوا کو ماجھی میں بوت ودیا ہوگیا اور دوآبہ میں بوت سوہنا ہو گیا اور دروازہ بند کردو کو ماجی میں بُوہا ٹو دے اور دوآبہ میں بوہا بند کر دے کہا جاتا ہے۔
حوالہ جات
زمرہ:بھارت کی زبانیں زمرہ:پاکستان کی زبانیں زمرہ:پنجاب (پاکستان) کی زبانیں زمرہ:پنجابی زبان زمرہ:پنجابی کے لہجے زمرہ:Short description is different from Wikidata زمرہ:پنجابی ثقافت
ارنی روڈ ریلوے اسٹیشن
ارنی روڈ ریلوے اسٹیشن، بھارت میں واقع ہے۔
سلرا شہدادکوٹ ریلوے اسٹیشن
سلرا شہدادکوٹ ریلوے اسٹیشن پاکستان میں واقع ہے۔
ریلوے اسٹیشن کوڈ
پاکستان ریلویز کی سرکاری ویب سائٹ کے مطابق سلرا شہدادکوٹ ریلوے اسٹیشن کا کوڈ SDKT ہے
موجودہ حالت
اس وقت یہ اسٹیشن پاکستان ریلویز کے استعمال میں ہے ۔
محل وقوع
سلرا شہدادکوٹ ریلوے اسٹیشن سلرا شہدادکوٹ میں واقع ہے
بیرونی روابط
زمرہ:پاکستان کے ریلوے اسٹیشن زمرہ:پاکستان میں ریل نقل و حمل زمرہ:ضلع قمبر شہدادکوٹ کے ریلوے اسٹیشن زمرہ:ویکی ڈیٹا سے مطابقت رکھنے والی مختصر تفصیل
سففوردولے، کینساس
سففوردولے، کینساس ریاستہائے متحدہ امریکا کا ایک رہائشی علاقہ جو Chase County میں واقع ہے۔
تفصیلات
سففوردولے، کینساس کی مجموعی آبادی 348 میٹر سطح دریا سے بلندی پر واقع ہے۔
حوالہ جات
زمرہ:کنساس میں انانکارپوریٹڈ علاقے زمرہ:کامنز زمرہ جس کا ربط ویکی ڈیٹا پر ہے زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
جرریت، مغربی ورجینیا
جرریت، مغربی ورجینیا ریاستہائے متحدہ امریکا کا ایک رہائشی علاقہ جو کاناوہا کاؤنٹی، مغربی ورجینیا میں واقع ہے۔
تفصیلات
جرریت، مغربی ورجینیا کی مجموعی آبادی 192.94 میٹر سطح دریا سے بلندی پر واقع ہے۔
حوالہ جات
زمرہ:مغربی ورجینیا میں انانکارپوریٹڈ علاقے زمرہ:Short description is different from Wikidata
سینٹرل اسکول آف بیلے
سینٹرل اسکول آف بیلے (لاطینی: Central School of Ballet) مملکت متحدہ کا ایک ballet school  جو لندن میں واقع ہے۔
حوالہ جات
زمرہ:1982ء میں قائم ہونے والے تعلیمی ادارے زمرہ:انگلستان میں 1982ء کی تاسیسات
ضلع بارا
بارا نیپال کا ایک ضلع ہے۔
زمرہ:نیپال کے اضلاع زمرہ:کامنز زمرہ جس کا ربط ویکی ڈیٹا پر ہے زمرہ:مدھیش صوبہ کے اضلاع زمرہ:بارا ضلع زمرہ:صفحات مع گراف
چنگ منگ تہوار کے دوران دریا کے ساتھ
چنگ منگ تہوار کے دوران دریا کے ساتھ ایک شاہکار تصویر ہے جسے چین کے سونگ خاندان کے دور حکومت میں بنایا گیا تھا۔ اس تصویر کو پینوراما انداز میں بنایا گیا ہے۔ا س کی بہت سی نقول تیار ہو چکی ہیں لیکن اصل تصویر کو نازک ہونے کے سبب کبھی کبھار ہی ظاہر کیا جاتا ہے۔
حوالہ جات
زمرہ:چین میں مذہبی تہوار زمرہ:کائفینگ میں ثقافت زمرہ:بارہویں صدی کی پینٹنگ زمرہ:ویکی ڈیٹا سے مطابقت رکھنے والی مختصر تفصیل
گارفیلڈ ٹاؤن شپ، کمنگز کاؤنٹی، نیبراسکا
گارفیلڈ ٹاؤن شپ، کمنگز کاؤنٹی، نیبراسکا ریاستہائے متحدہ امریکا  کا ایک township of Nebraska  جو کمنگز کاؤنٹی، نیبراسکا میں واقع ہے۔
تفصیلات
گارفیلڈ ٹاؤن شپ، کمنگز کاؤنٹی، نیبراسکا کا رقبہ 92.69 مربع کیلومیٹر ہے اور اس کی مجموعی آبادی 266 افراد پر مشتمل ہے اور 437 میٹر سطح سمندر سے بلندی پر واقع ہے۔
حوالہ جات
زمرہ:کمنگز کاؤنٹی، نیبراسکا میں ٹاؤن شپ زمرہ:نیبراسکا جغرافیہ نامکمل زمرہ:نیبراسکا کے ٹاؤن شپ زمرہ:Short description is different from Wikidata
کرسٹل لیک ٹاؤن شپ، مشی گن
کرسٹل لیک ٹاؤن شپ، مشی گن ریاستہائے متحدہ امریکا  کا ایک ٹاؤن شپ (ریاستہائے متحدہ)، ٹاؤن شپ و آباد مقام  جو بینزی کاؤنٹی، مشی گن میں واقع ہے۔
تفصیلات
کرسٹل لیک ٹاؤن شپ، مشی گن کا رقبہ 44.2 مربع کیلومیٹر ہے اور اس کی مجموعی آبادی 957 افراد پر مشتمل ہے اور 246 میٹر سطح سمندر سے بلندی پر واقع ہے۔
حوالہ جات
زمرہ:بینزی کاؤنٹی، مشی گن میں ٹاؤن شپ زمرہ:مشی گن کے ٹاؤن شپ زمرہ:Short description is different from Wikidata
جوہرآباد
جوہرآباد (Jauharabad) پاکستان کے صوبہ پنجاب، پاکستان کے ضلع خوشاب کا ایک منصوبہ بند شہر اور ضلعی صدر مقام ہے۔ تصغیر|جوہر آباد
جوہرآباد ( جَوہرآباد ) پاکستان کے صوبہ پنجاب کے ضلع خوشاب کا ایک قصبہ اور ضلعی صدر مقام ہے ۔ جوہرآباد 1953ء میں ایک منصوبہ بند شہر کے طور پر قائم کیا گیا تھا۔ جوہرآباد کا نام مولانا محمد علی جوہر کے نام پر رکھا گیا ہے ، جو تحریک پاکستان کی ایک ممتاز شخصیت ہیں۔ یہ پنجاب کے ضلع خوشاب میں شامل ہے جو ملک کے شمالی حصے میں واقع ہے۔ جوہرآباد کے قریب اہم مقامات میں شمال میں کوہ نمک کی حد اور خوشاب کی حد اور دریائے جہلم ملتا ہے
مشہور اسلامی مفکر، عالم اور یہودیت سے اسلام قبول کرنے والے، محمد اسد (سابقہ ​​لیوپولڈ ویس) - The Road to Mecca کے مصنف ، The Message of Quran and Principles of State and Government in Islam ، 1950ء کی دہائی میں جوہر آباد میں مقیم رہے۔ وہ قصبے کے ممتاز رہائشی چوہدری نیاز علی خان کے بنگلے پر مقیم تھے ۔ جنہوں نے علامہ محمد اقبال کے مشورے پر پاکستان کی آزادی کے بعد جوہرآباد میں سب سے پہلے دارالاسلام ٹرسٹ انسٹی ٹیوٹ پٹھانکوٹ ، انڈیا میں قائم کیا۔
جغرافیہ
جوہر آباد صحرائے تھل اور پوٹھوہار کے سنگم پر واقع ہے جو کہ سالٹ رینج کے بالکل جنوب میں فلیٹ زرعی علاقے میں واقع ہے ، جو پوٹھوہار سطح مرتفع کے اختتام اور پنجاب کے میدانی علاقوں کے آغاز کی نشاندہی کرتا ہے۔ دریائے جہلم جوہرآباد سے 7 کلومیٹر جنوب مشرق میں گزرتا ہے اور جوہرآباد کے مغرب میں صحرائے تھل واقع ہے۔ جوہرآباد کے مشرق میں خوشاب ریزرو فاریسٹ ہے جو تقریباً 4 کلومیٹر 2 پر پھیلا ہوا ہے ۔
مزید دیکھیے
فہرست پنجاب کے شہر
حوالہ جات
زمرہ:پاکستان کے شہر زمرہ:پاکستان کے مدبر شہر زمرہ:ضلع خوشاب کے آباد مقامات زمرہ:پنجاب (پاکستان) کے شہر زمرہ:Short description is different from Wikidata
فاطمہ لطیف کی خود کشی
تصغیر|فاطمہ لطیف کی تصویر۔ تصویر کے ایک جانب آئی آئی ٹی چینائی کے وہ طلبہ جو اس خود کشی کے خلاف احتجاج کر رہے ہیں۔ فاطمہ لطیف آئی آئی ٹی، چینائی، بھارت میں پڑھنے والی ایک طالبہ تھی جس نے مبینہ طور پر اپنے تعلیمی ادارے کے ایک پروفیسر کے تعصب آمیز رویے کے خلاف 9 نومبر، 2019ء کو اپنے ہاسٹل کے پنکھے سے خود کو لٹکا کر خود کشی کی تھی۔ یہ اتفاق سے وہی تاریخ ہے جس دن سپریم کورٹ نے ایودھیا، اتر پردیش میں واقع بابری مسجد کی منہدمہ اراضی کے تنازع کا فیصلہ سنایا اور اس اراضی کی ملکیت اس مقدمے کے ایک ہندو فریق کے حوالے کی، جب کہ مسلمانوں کی راحت کے لیے الگ سے پانچ ایکڑ زمین حوالے کرنے کا حکم دیا تھا۔ ان دو واقعات جن کا بظاہر کوئی تال میل نہیں ہے، یکساں پیش آنا بھارت کے مسلمانوں کے حلقے میں اضطرابی کیفیت برپا کرنے کا باعث بنا۔
واقعہ
فاطمہ لطیف کا تعلق کیرلا کے کولم علاقے سے تھا۔ وہ آئی آئی ٹی، چینائی میں ہیومینیٹیز اینڈ ڈیولپمنٹ اسٹڈیز کی طالبہ تھی۔ اطلاعات کے مطابق اس کا ایک پروفیسر سے تصادم چند نشانات کے نہ دیے جانے سے شروع ہوا۔ وہ پروفیسر کے رویے کے خلاف صدر شعبہ سے بھی رجوع ہوئی۔ مگر اس کوشش میں پروفیسر اس بات کو اپنی انا کا معاملہ سمجھ لیا اور ستانے لگا۔ ناچاقی صورت حال کی ایک وجہ بھی بتائی گئی کہ پروفیسر ملک کے اکثریتی فرقے سے تعلق رکھتا تھا اور یہ طالبہ ایک اقلیتی فرقے سے تعلق رکھتی تھی۔ مبینہ طور پر ہراسانی کی وجہ سے 9 نومبر 2019ء کو فاطمہ نے ہاسٹل کے پنکھے سے لٹک کر جان دیتی۔ اس کے ساتھ کوئی خود کشی کا نوٹ دست یاب نہیں ہوا۔ تاہم اس ہراسانی کا تذکرہ اس کے موبائل فون میں موجود تھا۔ اگر واقعہ پایۂ ثبوت کو پہنچ جائے تو یہ اپنے آپ میں ملک میں خراب نظیر بن کر ابھر سکتی ہے، کیوں کہ آئی آئی ٹی ملک بھر میں ٹیکنالوجی اور انجینئری کی تعلیم کے سب سے معیاری ادارے سمجھے جاتے ہیں اور اس واقعے تک ان پر کہیں کسی گوشے سے انگلی نہیں اٹھائی گئی تھی۔
رد عمل
فاطمہ لطیف کی موت پر سماجی میڈیا پر کافی احتجاج کیا گیا۔ تمل ناڈو کے وزیر اعلٰی پلانی سوامی نے مکمل تحقیقات اور کار روائی کا وعدہ کیا۔ اس واقعے کے خلاف تمل ناڈو کی مسلمان تنظیموں اور علی گڑھ مسلم یونیورسٹی کے طلبہ نے شدید احتجاج کیا۔
حوالہ جات
زمرہ:بھارتی مسلم شخصیات زمرہ:بھارت میں خواتین کے خلاف تشدد زمرہ:2019ء میں خودکشی زمرہ:خودکشی کرنے والی خواتین زمرہ:بھارت میں خودکشی بذریعہ پھندا